Na osnovu člana 115 Statuta Univerziteta u Sarajevu i Odluke V.D. Dekana Medicinskog fakulteta u Sarajevu br: 01-3-1921/21 od 07.04.2021. godine:

**UNIVERZITET U SARAJEVU**

**MEDICINSKI FAKULTET**

**OBJAVLJUJE**

**PONIŠTENJE DIJELA KONKURSA ZA IZBOR U NAUČNO-NASTAVNA ZVANJA**

Poništava se dio konkursa za izbor u naučno-nastavna zvanja koji je objavljen 07.04.2021. godine u dnevnom listu „Oslobođenje“ i na web stranici Medicinskog fakulteta i Univerziteta u Sarajevu, pod sljedećim tačkama:

1. Oblast: Ginekologija i akušerstvo  – nastavnik u akademsko zvanje docent, 1 izvršilac sa dijelom radnog vremena, najviše do 50%
2. Oblast: Oftalomologija  – nastavnik u akademsko zvanje docent, 2 izvršioca sa dijelom radnog vremena, najviše do 50%

**Obrazloženje**:

Naknadnim uvidom u tekst Konkursa za izbore u akademska zvanja na Medicinskom fakultetu u Sarajevu, koji je objavljen u dnevnim novinama „Oslobođenje“ od srijede 07.04.2021. godine i i na web stranici Medicinskog fakulteta i Univerziteta u Sarajevu, uočeno je da je pod tačkom 7 i 8. greškom objavljen konkurs za izbore u akademska zvanja za naučne oblasti koje predstavljaju nova upošljavanja akademskog osoblja, za koje Medicinski fakultet u Sarajevu još uvijek nije pribavio prethodne saglasnosti Sindikata Univerziteta u Sarajevu i Vlade Kantona Sarajevo, te je donesena Odluka V.D. Dekana Medicinskog fakulteta u Sarajevu br: 01-3-1921/21 od 07.04.2021. godine, kojom se dio konkursa koji se odnosi na navedene tačke 7. i 8. Konkursa poništava.